**Ұлттық тәрбие көзі-салт дәстүрі**

**Адамзаттың дүниеге келген күнінен бастап-ақ ақыл ой қабілетінің,ортаға,өмірге деген көзқарасының дұрыс қалыптасуын реттейтін,белгілі бір жүйеге келтіретін осы балалар мен жас өспірімдер ойындары.**

Қазақ халқының өзіне тән деген салт қазіргі таңда ұлттық ойындарымыз ұмыт болып келе жатыр. Оған кесір кім немесе не дейміз ғой?! Жауабы- біз. Осы сауалды басқаларға қойсақ, олар : «бұның кесірі – заман, өмір өзгерісі» дейді. Ал ол заманды не өмірді өзгертетін – адам баласы. Ендеше, қазақ ұлттық ойындарын қайта жаңғырту, қалпына келтіру- біздердің қолымызда.

Ұлттық ойындар жайлы мәліметтерді, олардың сан жағынан көп екендігі туралы үнемі ата-әжелеріміздің ауыздарынан еститінбіз. Осындай ойындардың қатарына : көкпар, күрес, теңге алу, алтын қабақ ату, жамбы ату, қыз кәде, ақ боран, күзем алу, тоғыз аяқ- тоғыз табақ, серік –серік, тоқым қағар, қыз қуу, белбеу тастау, монданақ, сақина тастау, алтыбақан, қой бағу, айгөлек, қармақ т.б. жатады.

Қазақтың ұлттық ойындары ерлікті, өжеттілікті, батылдықты, шапшаңдықты,ептілікті, тапқырлықты, табандылықты т.б. мінез- құлықтың ерекшеліктерімен бірге күш- қуат молдығын , білек күшін, дененің сомданып шынығуын қажет етеді. Ұлттық ойындарды ойнай отырып, бала жоғарыда атап өткен көптеген игі, жақсы қасиеттерге ие болады. Ертеңгі күнде үлкен, мықты, қажырлы, адамгершілігі мол азамат болып өседі.Бұл ойындар жеткіншектерімізді шабандозтық,балуандық,тапқырлық пен ептілік,аңғарымпаздық сияқты өміршең де өнегелі қасиеттерге баулып,олардың халқымыздың әдет-ғұрпы мен салт-дәстүрлерін тереңірек, жан-жақты білулерінеигі әсерін тигізеді.Ұлттық ойындармен қатар,аттракциондар,эстафета-сайыстар мен түрлі викториналар және басқа да қызықты ойындар өткізіледі.

Қазақтың ұлт ойындарының тағы бір ерекшелігі – оған өлең сөздің араласып келіп отыратындығынды . бұл – баланың кішкентай кезінен дұрыс сөз саптауы үшін үлкен бір көмек. Мәселен,халқымыздың ойын сауықтарының толып жатқан түрлері бар.Олардың бәрі дерлік елдің өмір салтын,тұрмыс ерекшелігінен туған.Бұл ойындардың жеке түрлерін ауылдық жерлерде,алаңдарда,мектептер мен клубтарда кеңінен өткізіліп тұрған.

**Қазақта мынадай сөз бар** : «Бала ойынмен өседі». Шынында да, осы ойындарды ойнай отырып, бала көптеген нәрсеге үйреніп өседі , жетіледі, ал ең керектісі – қазақ халқының өз психологиясына тән үлкен тәрбиеге қол жеткізеді. Ұлт ойындары-ата-бабамыздан бізге жеткен , өткен мен бүгінгіні байланыстыратын баға жетпес байлығымыз. Сондықтан оны үйренудің , қайта қолға алудың заманымызға сай балаларды тәрбиелеуге пайдасы орасан зор. Ойын баланың алдынан өмірдің есігін ашып, оның шығармашылық қабілетін оятып, бүкіл өміріне ұштаса береді. Ойынсыз ақыл-ойдың қалыпты дамуы да жоқ және болуы мүмкін емес. Ойын дүниеге қарай ашылған терезі іспетті , ол арқылы әр баланың рухани сезімі бізді қоршап тұрған үлкен өмірмен ұштасын, көп нәрсеге үйретерлік.

Міне, қазақтың ұлттық ойындарында үлкен тәрбиелік жол, көптеген мінез-құлық қасиеттер, үлгі аларлықтай құнды жоралғылары бар екендігі – біз үшін кемел жетістік.

 Мақаланы жазған; « Шаңырақ» үйірмесінің жетекшісі Сүлейменова Сұлушаш Қабиденқызы